Diari Oficial de la Generalitat Valenciana


Sumari del DOGV 5056, del 25-07-2005 (2005/8245)

RESOLUCIÓ de 5 de juliol de 2005, del President del Consell Jurídic Consultiu de la Comunitat Valenciana, sobre organització d'unes Jornades sobre Contractació Pública, a les quals podrà assistir personal tècnic de l'administració de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5056

Data del DOGV
:   25-07-2005

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2005/8245


Data del document
:   05-07-2005

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Descriptors 

:   * reciclatge professional
    * funcionari
    * formació en el lloc de treball

RESOLUCIÓ de 5 de juliol de 2005, del President del Consell Jurídic Consultiu de la Comunitat Valenciana, sobre organització d'unes Jornades sobre Contractació Pública, a les quals podrà assistir personal tècnic de l'administració de la Generalitat Valenciana. [2005/8245]
  
El Consell Jurídic Consultiu de la Comunitat Valenciana ha de vetllar per l'observança de la Constitució, l'Estatut d'Autonomia i la resta de l'ordenament jurídic, i ha de fonamentar els seus dictàmens en el citat conjunt normatiu, com així disposa l'article 2 de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana, i l'article 3 del seu Reglament, aprovat pel Decret del Govern Valencià 138/1996, de 16 de juliol.
  
Però al marge de la seua funció estrictament consultiva, el Consell pot jugar un paper dinàmic, d'estímul actiu, en la difusió del coneixement jurídic. La nostra institució ha de servir com a lloc de trobada per a la reflexió, l'intercanvi d'opinions i el debat assossegat sobre la problemàtica que suscita, als juristes (jutges, advocats, funcionaris?) i a la societat en general, la interpretació del Dret, i en especial, d'aquelles normes que són de més freqüent ús en l'administració pública.
  
En conseqüència, fent ús de les atribucions conferides per l'article 20 de la Llei de Creació del Consell Jurídic Consultiu, resolc:
  
Acordar l'organització d'unes Jornades sobre Contractació Pública amb les característiques següents:
  
a) Dates de realització:
  
Dies 26, 27 i 28 de setembre de 2005.
  
b) Lloc de celebració:
  
Saló d'Actes d'este Consell, situat al carrer de Pasqual i Genís núm. 9, de València.
  
c) Horari:
  
A les vesprades, de 17 a 20 hores.
  
d) Contingut de les ponències:
  
Versaran sobre els temes següents:
  
- Dia 26 de setembre de 2005
  
- Els contractes de col·laboració pública privada.
  
Començarà a les 17 hores, a càrrec del Sr. Pedro García Capdepón, Advocat Cap del Departament de Dret Administratiu de Garrigues Abogados.
  
- L'adopció de mesures provisionals en els procediments d'adjudicació de contractes públics. Especial referència a la Directiva 89/665/CEE del Consell, de 21 de desembre de 1989.
  
S'iniciarà a les 18 hores i 30 minuts, a càrrec de la Sra. Margarita Vento Torres, de la Junta Superior de Contractació Administrativa de la Generalitat Valenciana. Servici Central de Contractació.
  
- Dia 27 de setembre de 2005
  
- Els principis generals de la contractació pública.
  
Començarà a les 17 hores, a càrrec del Sr. Jesús Avezuela Cárcel. Lletrat del Consell d'Estat. Advocat Cap del Departament de Dret Públic de Broseta Abogados.
  
- Els requisits per a ser adjudicatari i els criteris d'adjudicació dels contractes de l'administració.
  
S'iniciarà a les 18 hores i 30 minuts, a càrrec del Sr. José Luis de la Torre Nieto, Advocat de l'Estat, conseller del Consell Consultiu de Galícia.
  
- Dia 28 de setembre de 2005
  
- La intervenció dels Consells Consultius en els procediments de modificació de contractes.
  
Començarà a les 17 hores, a càrrec de la Sra. María del Bueyo Díez Jalón, Advocada de l'Estat, consellera del Consell Consultiu de La Rioja.
  
- La resolució del contracte per causa imputable al contractista.
  
S'iniciarà a les 18 hores i 30 minuts, a càrrec del Sr. Edilberto José Narbón Lainez, Magistrat del Tribunal Superior de Justícia de la Comunitat Valenciana.
  
e) Places reservades a funcionaris:
  
Es reserven 30 places per a personal de l'administració de la Generalitat Valenciana que estiga ocupant en la citada Administració llocs de treball de tècnic superior, amb exclusió de l'inclòs en l'article 1.2 del Text Refós de la llei de la Funció Pública Valenciana.
  
f) Procediment de selecció:
  
Les sol·licituds es presentaran segons model que apareix en l'annex I en les subsecretaries de les conselleries, en el termini de 10 dies hàbils comptador des de l'endemà de la publicació de la present resolució en el DOGV.
  
Serà cada Conselleria, a través de la seua Subsecretaria o centre directiu responsable de la gestió de personal, la que determinarà segons els seus propis criteris la relació prioritzada de les sol·licituds presentades i l'enviarà al Consell segons annex II en el termini de 10 dies hàbils comptador des del dia d'acabament del termini de presentació de sol·licituds.
  
El secretari general del Consell, atenent la relació prioritzada enviada per les conselleries, procedirà a la selecció dels funcionaris assistents a les Jornades. La comunicació de la selecció als participants es realitzarà pel Consell al corresponent Servici de Personal de la Conselleria a què estiguen adscrits els assistents.
  
La renúncia a l'assistència a una acció formativa, una vegada feta la selecció, haurà d'efectuar-se per escrit.
  
g) Expedició de certificats:
  
El Consell expedirà certificat d'aprofitament quan, amb caràcter general, s'acredite l'assistència al 60%, com a mínim, de la durada total de l'activitat formativa.